《诞日邓宪副子几贺以诗次韵 其二》
明代·钟芳

联辔长安忆昔年，锦袍光映杏花鲜。青山归卧几千里，白首相思各一天。

东野云龙同上下，磻溪渔钓足神仙。遗音欻堕南来雁，才拙何能续大篇。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。